# Anders Rogg

### Fra Wikipedia, den frie encyklopedi

Anders Rogg (født 25. mars 1956 i Oslo) er en norsk musiker, skuespiller og regissør. Etter fullført gymnas (Katedralskolen i Oslo) arbeidet han 1974–77 ved Riksteatret som inspisient. Deretter ble han et sentralt medlem i den frie teatergruppen Tramteatret fra 1977 til 1986, som skuespiller, komponist, sanger og pianist. Gruppen laget en lang rekke forestillinger for teater, radio og TV. Størst popularitet oppnådde de i NRK, med fire serier i ungdomsprogrammet Halvsju. Tramteatret spilte inn i alt 10 LP'er.

Som Leon Latex i TV-seriene om Pelle Parafins Bøljeband ble Anders Rogg en velkjent figur for en hel generasjon unge seere.

Under Tramteatrets senere periode spilte han også i flere teateroppsetninger utenfor gruppa, bl.a på Oslo Nye Teater. Senere har han samarbeidet om musikkalbum med Kine Hellebust, Eli Rygg og Kristin Solli Schøyen ved siden av 3 CD-produksjoner under eget navn. «Videre» er et samarbeid med lege Audun Myskja.

I perioden 1985–1999 arbeidet han som frilansregissør ved diverse teaterproduksjoner rundt i Norge, bl.a for UKA i Trondheim. Deretter ble han fulltidsansatt ved Kirkens Bymisjon i Oslo som kulturleder.

I 2006 begynte han som frilanser igjen, og ble med som pianist, skuespiller og komponist i friteatergruppen Opplysningskontorets suksessforestilling Sannheten om 2005 (og resten!) på Parkteatret.

Anders Rogg kom tidlig ut av skapet som homofil, i et intervju med ungdomsbladet Det Nye i 1981. Han har senere deltatt aktivt innenfor homomiljøet i Norge, både som musiker og inspirasjonskilde.

## [rediger] CD/LP-produksjoner (utenom Tramteatret)

- 1984 Fra innsida
- 1987 Mot yttersida
- 1994 Where waves come to die
- 1995 Rødfargen som forsvant
- 2001 Lyden av lys
- 2005 Videre

Hentet fra «http://no.wikipedia.org../../../a/n/d/Anders_Rogg_c6b0.html»

Kategorier: Norske musikere | Norske skuespillere | Fødsler i 1956

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk